open-index/open-wikipedia-markdown huggingface dataset:
გოლუმი

**გოლუმი** (ან „გოლლუმი“, Gollum) — პერსონაჟი ჯ.რ.რ. ტოლკინის ლეგენდარიუმში და რომანების „ჰობიტი“ და „ბეჭდების მბრძანებელი“ პერსონაჟი.

გოლუმის ერთ-ერთი განმასხვავებელი თავისებურება არის მისი ლაპარაკის მანერა. საკუთარ თავზე საუბრობს მრავლობით რიცხვში და ჩვეულებრივი სიტყვების მოდიფიცირებულ ვერსიებს იყენებს. მაგალითად: *ჰობიტსები* - *ჰობიტების* ნაცვლად, *ჩიტებბი* - *ჩიტების* ნაცვლად და ა.შ.

## ისტორია
გოლუმი თავდაპირველად იყო ჰობიტი, რომელიც ცხოვრობდა ზამბახის ველებთან. მას სინამდვილეში ერქვა „სმეაგოლი“ და სახელი „გოლუმი“ შეიძინა ყელიდან საზარელი ხმის გამოშვებით. ძალაუფლების ბეჭედმა იგი გარყვნა. ამით მისი სიცოცხლე უფრო ხანგრძლივი გახდა. ბეჭედს გოლუმი ხშირად უწოდებდა „ჩემი საუნჯე“ ან „ჩემი დაბადების დღის საჩუქარი“. მას შემდეგ, რაც იგი ბილბო ბეგინსის საკუთრებაში გადავიდა, გოლუმი ბეჭედს სიცოცხლის ბოლომდე ეძებდა.

საუკუნეების განმავლობაში ბეჭდის გავლენის ქვეშ, გოლუმს უყვარდა და ეზიზღებოდა ეს ნივთი, ისევე როგორც უყვარდა და ეზიზღებოდა საკუთარი თავი.  თხრობისას ჩანს, რომ გოლუმს პიროვნების გაორების ნიშნები აქვს, იგი ორ ცეცხლს შორის არის - სურს ბეჭდის დაბრუნება და ამავე დროს, მისგან გათავისუფლებაც.

## პიროვნება 
გოლუმი არის დაბალი სიმაღლის არსება, გამხდარი, დიდი მანათობელი თვალებით. „ჰობიტის“ მიხედვით მისი კანი პრიალა და შავი ფერისაა. „ჰობიტში“ არ არის ნახსენები ის, რომ წარსულში გოლუმი ზევით, მიწაზე ცხოვრობდა. ასევე არ არის ნათქვამი, რომ იგი ოდესღაც ნახევარკაცა (ჰობიტი) იყო.

სავარაუდოდ, ასევე ავტორის თავდაპირველი ჩანაფიქრის მიხედვით, გოლუმი იყო უცნობი ჯიშის არსება. ასეა იგი გამოყვანილია რალფ ბაკშის მიერ გადაღებულ ანიმაციურ ფილმ „ბეჭდების მბრძანებელში“ - ჰგავს როგორც ობობას, ასევე ბაყაყს. პიტერ ჯეკსონის კინოვერსიაში კი იგი პირიქით, უფერულია. ის ზოგადად ღონიერია, თუმცა მშიშარა და მატყუარა.

„ბეჭდების მბრძანებელში“ გოლუმის ბიოგრაფია და პიროვნება ჩნდება გაცილებით ვრცლად: ტრილოგიაში იგი წარმოდგენილია არა გაურკვეველ ურჩხულად, არამედ უბედურ ყოფილ ჰობიტად, ბეჭდის მსხვერპლად. იგი იტანჯება პიროვნების გაორებით, იწყებს საუბარს საკუთარ თავთან, გაყოფილია მშიშარა სმეაგოლად და ბოროტ გოლუმად.

## ადაპტაციები
კინოტრილოგიებში „ბეჭდების მბრძანებელი“ და „ჰობიტი“ გოლუმს ასრულებს და ახმოვანებს მსახიობი ენდი სერკისი.

## რესურსები ინტერნეტში 
* გოლუმი საიტზე Thain's Book
* გოლუმი საიტზე Encyclopedia of Arda

## სქოლიო 
კატეგორია:ჰობიტის პერსონაჟები
კატეგორია:ბეჭდების მბრძანებლის პერსონაჟები
კატეგორია:შუახმელეთის ჰობიტები
ბროლის კუნძული

thumb|300px|ბროლის კუნძული მაკეტი.
**ბროლის კუნძული**, ასევე **ბროლის სასახლე** () — შენობის პროექტი მოსკოვში, რომელსაც გეგმით 2,5 მილიონი კვ. მეტრი ფართი და 450 მ სიმაღლე ექნება. პროექტი შედგენილია ბრიტანელი არქიტექტორის ნორმან ფოსტერის მიერ. ამ ზომებით ეს შენობა დასრულებისას ერთ-ერთი უდიდესი და სავარაუდოდ ყველაზე ვრცელი (ფართით) კონსტრუქცია იქნება დედამიწაზე. ფორმით ის ამავე არქიტექტორის დაპროექტებულ ხან შატირის ჰგავს, რომელიც ამჟამად ასტანაში, ყაზახეთი, შენდება, თუმცა მას თითქმის ორჯერ აღემატება. შენობას ენერგია ჩაშენებული მზის ბატარეებითა და ქარის ტურბინებით მოეწოდება.

კატეგორია:მოსკოვის შენობა-ნაგებობები
კატეგორია:ნორმან ფოსტერის პროექტები
კრაიტი

**კრაიტი** ანუ ბუნგარები () — შხამიანი გველების გვარი ასპიტისებრთა ოჯახისა. ხერხემლის გასწვრივ მოზრდილი ქერცლები გასდევს. გვარში 12 სახეობაა. გავრცელებულნი არიან სამხრეთ-აღმოსავლეთ ირანიდან, ინდოეთის გავლით, სამხრეთ-აღმოსავლეთ აზიაში მალაის არქიპელაგამდე. საშუალო ზომის გველები (1,5 მ-მდე), მომრგვალო, ბლაგვი თავით. სხეული ბოლოვდება მოკლე კუდით. ზურგის გასწვრივ გააჩნიათ კილი, რომელიც წარმოქმნილია ექვსკუთხა ქერცლებისაგან. შხამიანი კბილები არც თუ ისე დიდი აქვთ. მათ შემდეგ გააჩნიათ 1-3 კბილი. ყველა სახეობა ეწევა ღამის ცხოვრებას. დღის განმავლობაში იმალებიან. ხშირად ეწევიან მთხრელ ცხოვრების წესს. ამ მხრივ წარმოადგენენ გარდამავალ რგოლს კობრებსა და მთხრელ ფორმებს შორის. საკვებს შეადგენს: პატარა გველები, ხვლიკები, წვრილი ხერხემლიანები. შხამს გააჩნია ნეირო-ტოქსიური მოქმედება. კვერცხმდები ფორმებია. მდედრი იცავს კვერცხებს გამოჩეკვამდე. 

## ლიტერატურა
კატეგორია:ასპიტისებრნი
კრამიტსამარხი

**კრამიტსამარხი** — კრამიტისაგან აგებული სამარხი, რომელიც გავრცელებული იყო ანტიკურ სამყაროში ძვ. წ. III საუკუნე — ახ. წ. III საუკუნეში. იშვიათად გვხვდება უფრო გვიანაც. დაკრძალვის ეს წესი ძველი საბერძნეთიდან მომდინარეობს. ძვ. წ. III საუკუნის კრამიტსამარხები გათხრილის იონიის კუნძულებზე. კრამიტსამარხში დაკრძალვის წესი ელინისტურ ხანამდე გავრცელდა მცირე აზიაში, ძვ. წ. I საუკუნის დასარულიდან კი — საქართველოშიც. I-III საუკუნეებში მცხეთასა და მის მიდამოებში კრამიტსამარხი სამარხთა ერთ-ერთი ყველაზე უფრო გავრცელებული ტიპი იყო. კრამიტსამარხის ასაგებად იხმარებოდა ანტიკური ხანის მცხეთური კრამიტი (ბრტყელი და ღარისებრი, ხანდახან კეხის კრამიტიც). სახურავი ბანური ან ორფერდა ჰქონდა. განკუთვნილი იყო თითო მიცვალებულისათვის. გვხვდება წყვილის დაკრძალვის შემთხვევას. ძვ. წ. I საუკუნეში მიცვალებულს აწვენდნენ გვერდზე, ხელფეხმოკეცილს, შემდეგ კი — ზურგზე გაშოტილს, თავით დასავლეთისკენ. კრამიტსამარხების ინვენტარი მრავალფეროვანია (თიხის ჭურჭელი, მინის სანელსაცხებლები, ბეჭდები, საყურეები, მინისა და ქვის მძივებით და სხვა). გვხვდება განსაკუთრებით მდიდრული (მინისა და ბრინჯაოს ჭურჭელი, ოქროსთვლებიანი დიადემები, ბეჭდები, საყურეებიდა  სხვა) და აგრეთვე მცირეინვენტარიანი სამარხები.

## ლიტერატურა
* *აფაქიძე ა.,* ქალაქები და საქალაქო ცხოვრება ძველ საქართველოში, წგნ. 1, თბ., 1963;

კატეგორია:არქეოლოგია
კრასუსის ლაშქრობა იბერიაში

**კრასუსის ლაშქრობა იბერიაში** — რომაელთა ლაშქრობა იბერიაში ძვ. წ. 36 წელს პუბლიუს კანიდიუს კრასუსის მეთაურობით. კრასუსმა დაამარცხა იბერიის მეფე ფარნავაზ II, შემდეგ მოკავშირედ გაიხადა და ალბანეთში შეიჭრა. მოკავშირეებმა დაამარცხეს ალბანეთის მეფე ზობერი. კრასუსის ლაშქრობა იბერიასა და ალბანეთში წინ უსწრებდა რომაელთა ომს პართიის წინააღმდეგ და მიზნად ისახავდა ზურგის წინასწარ გამაგრებას.

## ლიტერატურა
* საქართველოს ისტორიის ნარკვევები, ტ. 1, თბ., 1970;

კატეგორია:იბერიის სამეფო
კრატერი (მრავალმნიშვნელოვანი)

არსებითი სახელი **კრატერი** შეიძლება აღნიშნავდეს:

* კრატერი — ანტიკური ხანის ჭურჭელი;
* კრატერი — ვულკანური წარმოშობის ღრმული;
* კრატერი — კოსმოსური სხეულების ვარდნის შედეგად გაჩენილი ღრმული;
* კრატერი — ალექსანდრე მაკედონელის არმიის ერთ-ერთი მთავარი მხედართმთავარი.
კრატერი (ჭურჭელი)

მინი|კრატერი
**კრატერი** () — ანტიკური ხანის ლითონის ან თიხისაგან დამზადებული პირფართო, ორყურა, ქუსლიანი დიდი ზომის ჭურჭელი, რომელიც განკუთვნიული იყო ღვინისა და წყლის შესარევად. ძვ. წ. IX-V საუკუნეების თიხის კრატერები მოხატულია, ხოლო ლითონისა — რელიეფებით შემკული. გვხვდება ასევე რელიეფებით შემკული მარმარილოს კრატერებიც. მოხატული კრატერის ერთ-ერთი კლასიკური ნიმუში აღმოჩენილია ფიჭვნარში (ქობულეთის რაიონი) ბერძენთა სამაროვნის გათხრისას.

## ლიტერატურა
კატეგორია:ჭურჭელი
კრახუნა თეთრი

**კრახუნა თეთრი** — ქართული აბორიგენული თეთრყურძნიანი საღვინე ვაზის ჯიში იმერეთიდან. საუკეთესო მიკროზონებია: სვირი, ობჩა, დიმი.

ივ. ჯავახიშვილის განმარტებით, „კრახუნა“ მარცვლის თვისების გამომხატველი იმერული წარმოშობის სიტყვაა. იმერეთში იტყვიან: „მარცვალი პირში სკდება, კრახუნობსო“. ხოლო აღმოსავლეთ საქართველოში კრახუნა კნატუნას ნიშნავს.

## ბოტანიკური აღწერა
ზრდასრული ფოთოლი საშუალო ზომის და მომრგვალო ფორმისაა. ხუთნაკვთიანი. ფოთლის ქვედა მხარე დაფარულია საკმაოდ სქელი აბლაბუდისებრი შებუსვით. ყვავილი ორსქესიანია. მტევანი — საშუალო ზომის, განიერკონუსური, ხშირად მხრიანი, საშალო სიკუმსის ან კუმსი. მარცვალი საშუალო ან საშუალოზე დიდია, ოვალური, მომწვანო-მოყვითალო ელფერის, მზისკენ მიქცეულ მხარეზე სიდამწვრის ყავისფერი ლაქებით. თხელკანიანია, ნაფიფქი სქლად აქვს გამოხატული. რბილობი საკმაოდ წვნიანი და ხორციანია, კნატუნა, ძალიან სასიამოვნო ტკბილი გემოთი.

ჯიში საშუალო ზრდისაა. სრულ სიმწიფეში სექტემბრის ბოლოს, ოქტომბრის დასაწყისში შედის. სავეგეტაციო პერიოდი კვირტის გაშლიდან სრულ სიმწიფემდე 164-170 დღეა. მტევნის წონა 140-200 გრამია, საჰექტარო მოსავლიანობა კი 6.0-7.0 ტონა. ყურძნის სრული სიმწიფის პერიოდში მისი შქრიანობა აღწევს 21-23%, ხოლო მჟავიანობა — 7.5-8.5 გ/ლ-ს.

მიიღება მაღალხარისხიანი სუფრის ღვინო. ევროპული წესით დაყენებული ღვინო მოყვითალო-ჩალისფერია. ხასიათდება სისრულით, სასიამოვნო გემოთი და ენერგიით. იმერული წესით დაყეებული მუქადაა შეფერილი, მოქარვისფრო-ყვითელია, ხასიათდება თავისებური ჯიშური არომატით, ენერგიით. დავარგებისას ღვინო საგრძნობლად უმჯობესდება, ივითარებს ძლიერ ბუკეტს, ხდება ნაზი და ჰარმონიული. კრახუნას ღვინოს აქვს მწიფე მსხლის გემო, ბალახის ტონები და სასიამოვნო მჟავიანობა.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 198

* *ხარბედია მ.*, „ქართული ღვინის გზამკვლევი“, გვ. 55, თბ., 2013 

კატეგორია:იმერეთის ვაზის ჯიშები
კატეგორია:ვაზის თეთრყურძნიანი საღვინე ქართული ჯიშები
ფრანც ჯონი

**ფრანც ადოლფ ლუი ჯონი** (; დ. 28 სექტემბერი, 1872, პრიცვალკი, ბრანდენბურგი, გერმანია — გ. 17 ნოემბერი, 1952, ბერლინი)  — გერმანელი საფეხბურთო ფუნქციონერი და ფოტოგრაფი. 1900 წლის თებერვალში ის იყო ერთ-ერთი მთავარი ინიციატორი „მიუნხენის ბაიერნის“ დაარსებისა და 1900 წლიდან 1903 წლამდე მისი პირველი პრეზიდენტი.. 

2000 წელს, როდესაც ბავარია აღნიშნავდა 100 წლის იუბილეს, კლუბის ხარჯზე რესტავრაცია გაუკეთდა ფრანც ჯონის საფლავს. აგრეთვე დაიდგა ახალი ძეგლი.

## რესურსები ინტერნეტში
* ფრანც ჯონის  ბიოგრაფია

## სქოლიო
კატეგორია:გერმანელი ფოტოგრაფები
კატეგორია:მიუნხენის ბაიერნის პრეზიდენტები
კატეგორია:დაბადებული  28 სექტემბერი
კატეგორია:დაბადებული 1872
კატეგორია:გარდაცვლილი 17 ნოემბერი
კატეგორია:გარდაცვლილი 1952
კატეგორია:ბერლინში გარდაცვლილები
კრემაცია

[მინი|ინდუისტური კრემაცია, [ბალი (კუნძული)|ბალი, ინდონეზია.]]
**კრემაცია** () — გვამის დაწვა, დაკრძალვის ერთ-ერთი სახეობა. გაჩნდა გვიანდელ ნეოლითისა და ადრინდელი ბრინჯაოს ხანაში.

გვამის დაწვა კოცონზე გავრცელებული იყო ძველ ბერძენ, რომაელ და სლავ ხალხებში. ევროპაში ჯერჯერობით ყველაზე ადრინდელი ჩანს საბერძნეთში, ოლიმპის სამხრეთით ქ. ლარისის მახლობლად, მაგულასის ნასოფლარზე აღმოჩენილი კრემაციის ნაშთები. კრემაცია უძველესი დროიდან იყო გავრცელებული სამხრეთ-აღმოსავლეთ აზიის ქვეყნებშიც ბუდიზმისა და ინდუიზმის მიმდევარ მოსახლეობაში. შუა აზიის მცხოვრებნი დამწვარ ნეშტს ინახავდნენ ოსუარიუმებში, რომაელები — კოლუმბარიუმებში. ინდოელები წყალს ატანდნენ, ევროპის ზოგიერთი ხალხი კი საკრძალავ ურნებში ათავსებდა ან პირდაპირ მიწაში მარხავდა. ქრისტიანობის გავრცელებასთან ერთად კრემაცია აიკრძალა. XIX საუკუნის II ნახევარში ევროპულ ქვეყნებში კვლავ დაიწყეს მიცვალებულის დაწვა. აშენდა პირველი კრემატორიუმები (მილანი, 1870-იანები; ლონდონი, 1885, სტოკჰოლმი 1887 და სხვა). სსრკ-ში კრემაცია ნებადართული იყო რსფსრ სახკომსაბჭოს 1918 წლის 7 დეკემბრის დეკრეტით. XX საუკუნის 20-იანი წლებიდან კრემაცია, როგორც დაკრძალვის ყველაზე ჰიგიენური წესი, გავრცელდა მსოფლიოს მრავალ ქვეყანაში.

საქართველოში კრემაცია დადასტურებულია ბრინჯაოს ხანიდან. სამგორის ერთ-ერთ გორასამარხში (ძვ. წ. III ათასწლეული) და თრიალეთში (ძვ. წ. XX-XV სს.) ამ წესით მაღალი სოციალური წრის წარმომადგენლები ყოფილან დაკრძალული. ადრინდელი რკინის ხანაში მასობრივი კრემაციული სამარხები ჩნდება სვანეთში, მთიან რაჭაში, აფხაზეთში (სოხუმის მთა, გუადიხუ), სამეგრელოში (პალური, მუხურჩა), გურიაში (ნიგვზიანი) და სხვა, რაც ალბათ ბერძნულ სამყაროსთან ურთიერთობის შედეგია.

## იხილეთ აგრეთვე 
*სიკვდილი
*სატი

## ლიტერატურა
კრეოდონტები

**კრეოდონტები** () — ამომწყდარი მტაცებელი ძუძუმწოვრების ქვერიგი. ცნობილი არიან პალეოცენიდან ადრეულ პლიოცენურ ეპოქამდე. ჰქონდათ გრძელი და დაბალი ქალა, პატარა ტვინის ქალა, ბლაგვი ჩლიქისმაგვარი ბრჭყალები და სხვა.  კრეოდონტებს შორის იყვნენ მტაცებლები, ლეშისმჭამლები. კრეოდონტებიშეიცავდა 5 ოჯახის მრავალ გვარს. გავრცელებული იყვნენ აზიაში, ევროპაში, აფრიკასა და ჩრდილოეთ ამერიკაში. წარმოიშვნენ მწერიჭამიებისაგან. კრეოდონტებს ეკუთვნოდნენ ხმელეთის მტაცებლებისა და ფარფლფეხიანთა წინაპრები.

## ლიტერატურა
კატეგორია:გადაშენებული ძუძუმწოვრები
საკონტინენტთაშორისო თასი (ფეხბურთი)

**საკონტინენტთაშორისო თასი** () (აგრეთვე ცნობილი როგორც **ევროპის და სამხრეთ ამერიკის თასი** და **ტოიოტას თასი**) — ყოველწლიური საფეხბურთო გათამაშება, რომელსაც ატარებდა ევროპის და სამხრეთ ამერიკის ფეხბურთის კონფედერაციები ამავე კონტინენტების წამყვან ტურნირებში — უეფას ჩემპიონთა ლიგასა და ლიბერტადორესის თასზე გამარჯვებულ კლუბებს შორის. ყოველწლიურად იმართებოდა 1960 წლიდან, ხოლო 1980 წლიდან იმართებოდა იაპონიაში.

გათამაშების ისტორიაში, ყველაზე წარმატებული კლუბები არიან „მილანი“, „რეალ მადრიდი“, „პენიაროლი“, „ბოკა ხუნიორსი“ და „ნასიონალი“. ამ კლუბებს საკონტინენტთაშორისო თასი სამჯერ აქვთ მოგებული. სულ საკონტინენტთაშორისო თასი 25 სხვადასხვა კლუბს აქვს მოგებული. გათამაშების უკანასკნელი გამარჯვებულია პორტუგალიური „პორტუ“.

2005 წლიდან საკონტინენტთაშორისო თასი შეცვალა ფიფა-ს მსოფლიო საკლუბო ჩემპიონატმა, რომელშიც ასევე მონაწილეობენ ჩრდილოეთ ამერიკის, აფრიკის, აზიის და ოკეანეთის წამყვან ტურნირებში გამარჯვებული კლუბები.

## მატჩები 
[thumb|right|1973. [რიკარდო დანიელ ბერტონი|ბერტონი და ბოჩინი საკონტინენტთაშორისო თასით.]]
[thumb|right|1973. მიგელ სანტორო [საკონტინენტთაშორისო თასით.]]

## სტატისტიკა და რეკორდები 
### კლუბების მიხედვით 
### ქვეყნების მიხედვით 
ქვეყნების მიხედვით ყველაზე მეტი გამარჯვებული არგენტინას ჰყავს. არგენტინულმა გუნდებმა 9-ჯერ მოახერხეს საკონტინენტთაშორისო თასის მოგება და 9-ჯერ დამარცხდნენ. სულ 11 ქვეყნის წარმომადგენლებმა მოახერხეს თასის მოპოვება. სამხრეთ ამერიკულმა გუნდებმა თასი 22-ჯერ, ხოლო ევროპულმა გუნდებმა კი 21-ჯერ გაიმარჯვეს.

### კონფედერაციების მიხედვით
## გამარჯვებული მწვრთნელები
### ყველაზე ტიტულოვანი მწვრთნელები 
### ეროვნების მიხედვით 
მოცემულია მწვრთნელთა ტიტულების რაოდენობა მათი ეროვნების მიხედვით.

## იხილეთ აგრეთვე 
* უეფა-ს ჩემპიონთა ლიგა
* ლიბერტადორესის თასი
* ფიფა-ს მსოფლიო საკლუბო ჩემპიონატი

## რესურსები ინტერნეტში 
* Intercontinental Club Cup

## სქოლიო 
კატეგორია:საკონტინენტთაშორისო თასი (ფეხბურთი)
კატეგორია:საფეხბურთო ტურნირები
უეფა-ს თასების მფლობელთა თასი

**უეფა-ს თასების მფლობელთა თასი** () — ყოველწლიური საფეხბურთო ტურნირი ევროპის ქვეყნების კლუბებს შორის, რომელშიც მონაწილეობას იღებდნენ ეროვნულ სათასო პირველობებში გამარჯვებული კლუბები. პირველი გათამაშება გაიმართა 1960–61 წლებში, ბოლო — 1998–99 წლებში, რის შემდეგაც ტურნირი გაერთიანდა უეფა-ს თასთან (მოგვიანებით ევროპა ლიგა).

გათამაშება 1960 წელს დაარსდა ევროპის შვიდი ქვეყნის − უნგრეთის, გერმანიის დემოკრატიული რესპუბლიკის, ჩეხოსლოვაკიის, იუგოსლავიის, ავსტრიის, იტალიისა და შვეიცარიის ფეხბურთის ფედერაციათა ინიციატივით. დასაწყისიდან 1994 წლამდე ტურნირის ოფიციალური სახელწოდება იყო **ევროპის თასების მფლობელთა თასი**, ხოლო 1994 წლის შემდეგ **უეფა-ს თასების მფლობელთა თასი** ეწოდა.

1972 წლიდან, თასების მფლობელთა თასის გამარჯვებული ჩემპიონთა თასის (მოგვიანებით ჩემპიონთა ლიგა) გამარჯვებულს ხვდებოდა უეფა-ს სუპერთასის მატჩში.

თასების მფლობელთა თასი ითვლებოდა ევროპის ყველაზე პრესტიჟულ ტურნირად უეფა-ს ჩემპიონთა ლიგის შემდეგ. ტურნირის ისტორიაში, ყველაზე წარმატებული კლუბია „ბარსელონა“, რომელმაც 4-ჯერ მოიგო ტიტული. სულ, თასების მფლობელთა თასი 32 სხვადასხვა კლუბს აქვს მოგებული. გათამაშების უკანასკნელი გამარჯვებულია რომის „ლაციო“.

## ფორმატი 
დაარსებიდან გაუქმებამდე, 39 წლის განმავლობაში, ტურნირის ფორმატი არ შეცვლილა: ტარდებოდა ოლიმპიური სისტემით და მთავრდებოდა ერთი ფინალური მატჩით ნეიტრალურ მოედანზე. გამონაკლისი იყო 1960–61 წლების სეზონი, რომელიც ორი ფინალური შეხვედრით დამთავრდა. როგორც წესი, ტურნირი იწყებოდა სექტემბერში და მთავრდებოდა მომდევნო წლის მაისში. მოგვიანებით, 1990-იან წლებში, დაემატა შესარჩევი რაუნდი, რომელიც აგვისტოში ტარდებოდა.

ტურნირში ასოციაციის ერთი წარმომადგენელი ასპარეზობდა. გამონაკლისი იყო თასების მფლობელთა თასის მოქმედი მფლობელი, რომელსაც ავტომატურად ენიჭებოდა მომდევნო გათამაშების საგზური, მიუხედავად მის მიერ ეროვნულ სათასო პირველობაში ნაჩვენები შედეგისა. თუმცა თუ ეს გუნდი ქვეყნის ჩემპიონიც გახდებოდა, ის ჩემპიონთა თასზე/ლიგაზე გადიოდა და არა თასების მფლობელთა თასზე.

იმ შემთხვევაში თუ გუნდი ერთდროულად მოიგებდა ეროვნულ ჩემპიონატსა და თასს, უპირატესობა ჩემპიონობას ენიჭებოდა და ჩემპიონთა თასზე/ლიგაზე გადიოდა, ხოლო თასების მფლობელთა თასზე ქვეყნის თასის ფინალისტი მონაწილეობდა.

## ფინალები 
[right|thumb|1995 წელს [რეალ სარაგოსა (საფეხბურთო კლუბი)|„რეალ სარაგოსას“ მოგებული თასების მფლობელთა თასი.]]

## სტატისტიკა და რეკორდები 
### კლუბების მიხედვით 
### ქვეყნების მიხედვით 
ქვეყნების მიხედვით ყველაზე მეტი გამარჯვებული ინგლისს ჰყავს. ინგლისურმა გუნდებმა 8-ჯერ მოახერხეს უეფა-ს თასების მფლობელთა თასის მოგება და 5-ჯერ ფინალში დამარცხდნენ. სულ 15 ქვეყნის გუნდებმა მოახერხეს უეფა-ს თასების მფლობელთა თასის მოპოვება.

## გამარჯვებული მწვრთნელები
### ყველაზე ტიტულოვანი მწვრთნელები 
### ეროვნების მიხედვით 
მოცემულია მწვრთნელთა ტიტულების რაოდენობა მათი ეროვნების მიხედვით.

## რესურსები ინტერნეტში 
* European Cup Winners' Cup

## სქოლიო 
თასების მფლობელთა თასი
კრიალოსანა

**კრიალოსანა** () — მცენარეთა გვარი პარკოსანთა ოჯახისა. მრავალწლოვანი, იშვიათად ერთწლოვანი ბალახები და ბუჩქბალახებია. მტევნისებრ ყვავილედებში თავმოყრილია მეტწილად ვარდისფერი, მეწამული და იისფერი ყვავილები. ნაყოფი კრიალოსნისებური პარკია. 

150-მდე სახეობა გავრცელებულია ევრაზიის ზომიერ, იშვიათად არქტიკული ჰავის პირობებში, ჩრდილოეთ აფრიკასა და ჩრდილოეთ ამერიკაში. საქართველოში 7 სახეობა. იზრდება მთისწინეთიდან ალპურ სარტყლამდე — მეჩხერ ტყესა და ველზე, ტყის სარტყლის ველობებზე, ალპურ და სუბალპურ მდელოებზე, უფრო მეტად მშრალ ქვიან ფერდობებსა და მერგელურ ჩამონაზვავებზე. 

საქართველოში ყველაზე ფართოდ გავრცელებულია კავკასიური კრიალოსანა ().

## ლიტერატურა
კატეგორია:ფარვანასებრნი
Between You and Me/Map of the World

„**Between You and Me/Map of the World**“ — ბრიტანული ნეო-პროგრესული როკ-ჯგუფ Marillion-ის 2001 წლის სინგლი ალბომიდან Anoraknophobia. სინგლის ჯგუფის ოფიციალური საიტიდან შეკვეთით მსმენელს საშუალება ჰქონდა, მიეღო ორი ერთნაირი დისკი. მეორე დისკს ჯგუფის თხოვნით მსმენელები გზავნიდნენ რადიოსადგურებში. მოულოდნელად Marillion-მა თავი არნახულ რადიოროტაციაში ამოჰყო.

## სიმღერები 
# Between You and Me (მარკ კელის რემიქსი) - 4:15
# Map of the World (რადიოს ვერსია) - 4:04
# Quartz (საკონცერტო ვერსია, მანჩესტერი, ინგლისი, 2001 წლის 19 მაისი) - 9:22
# If my Heart Were a Ball It Would Roll Uphill (პიტ ტრევავასის მიქსი) - 4:44

## სქოლიო 
კატეგორია:Marillion-ის სიმღერები
კატეგორია:2001 წლის სიმღერები
Don't Hurt Yourself

„'''Don't Hurt Yourself'*“ — ბრიტანული ნეო-პროგრესული როკ-ჯგუფ Marillion-ის სიმღერა და სინგლი 2004 წლის ალბომიდან *Marbles''. მას დიდი წარმატება ხვდა წილად. ბრიტანულ ჩარტში მან მიაღწია #9 პოზიციამდე. ეს იყო ჯგუფის ისტორიაში რიგით მეორე ზედიზედ მოხვედრა საუკეთესო 10-ეულში (წინა სინგლს, „You're Gone“ მსგავსი წარმატება ჰქონდა).

## სიმღერები 
**CD 1**

# Don't Hurt Yourself (სინგლის ვერსია) - 3:45
# Angelina (სტივენ უილსონის მიქსი) - 5:59

**CD 2**

# Don't Hurt Yourself (სინგლის ვერსია) - 3:45
# Fantastic Place (საკონცერტო ჩანაწერი, ჰამბურგი, გერმანია, 7 მაისი, 2004) - 6:16
# The Damage (საკონცერტო ჩანაწერი, დანია, 9 მაისი, 2004) - 4:26
# Don't Hurt Yourself (მუსიკალური ვიდეო) - 3:45

## სქოლიო 
კატეგორია:Marillion-ის სიმღერები
კატეგორია:2004 წლის სიმღერები
კატეგორია:2004 წლის სინგლები
კრინი

**კრინი** — ქართული ხალხური სამუსიკო ტერმინი, რომელიც აღნიშნავს უმაღლეს, „წვლილ“, წვრილ, ძალიან წმინდა ხმას. კრინი ნაირსახოვანი რიტმისა და მდიდარი, ფართოდ განვითარებული მელოდიკის გამო მრავალხმიანი სიმღერის აქტიური ნაწილია. იგი ფუძეა „კრიმანჭულისა“ (კრინის ნაირსახეობა). ამ უკანასკნელის სახელწოდება წარმოქმნილია კრინისა და მანჭვისაგან, ე. ი. დამანჭული (დაგრეხილი) კრინი.

## ლიტერატურა
* *ჯავახიშვილი ივ.,* ქართული მუსიკის ისტორიის ძირითადი საკითხები, თბ., 1938;

## რესურსები ინტერნეტში
*ავქსენტი მეგრელიძე - ორიოდე სიტყვა გურული კრიმანჭულის შესახებ

კატეგორია:ქართული ხალხური მუსიკა
The Damage

**The Damage** — ბრიტანული ნეო-პროგრესული როკ-ჯგუფ Marillion-ის სიმღერა და 2004 წლის საკონცერტო სინგლი. იგი ვრცელდებოდა მხოლოდ ინტერნეტის მეშვეობით. მისი მოსმენა შესაძლებელია ფილმში *Marbles on the Road*.

სიმღერის ორიგინალური ვერსია შეტანილია სტუდიურ ალბომში *Marbles* (2004).

## სქოლიო 
კატეგორია:Marillion-ის სიმღერები
კატეგორია:2004 წლის სიმღერები
კატეგორია:2005 წლის სინგლები
კრიოფილები

**კრიოფილები** (კრიო... და ბერძნ. phileo — მიყვარს) — ორგანიზმები, რომლებიც ბინადრობენ ყინულის ან თოვლის ზედაპირზე მდნარ გუბეებში და ზღვების ყინულოვან წყლებში. ტემპერატურის დაწევისას ჩაიყინებიან ყინულში. კრიოფილებს მიეკუთვნება ერთუჯრედიანი წყალმცენარეები (კრიოპლანქტონის ძირითადი მასა) და პატარ-პატარა ცხოველები (ზოგი ჭია და მწერები). კრიოფილური წყალმცენარეების მასობრივი განვითარება იწვევს თოვლის ან ყინულის შეფერვას (მაგ. თოვლს წითლად ღებავს).

## ლიტერატურა 
კატეგორია:მიკრობიოლოგია
კრიოფიტები

**კრიოფიტები** (კრიო... და    — მცენარე) — მცენარეები, რომლებიც ბინადრობენ ცივ და მშრალ ადგილებში. ფსიქროფიტებთან ერთად ქმნიან ტუნდრის და ალპების მცენარეულობას. კრიოფიტებია პამირის, ტიან-შანისა და ტიბეტის მაღალმთიანეთის უდაბნოების ბალიშა მცენარეების უმეტესი ნაწილი.

## ლიტერატურა
კატეგორია:მცენარეები
კრებული (ჟურნალი)

**კრებული** — ქართული ყოველთვიური ლიტერატურული და საზოგადოებრივ-პოლიტიკური პროგრესული ჟურნალი. გამოდიოდა 1871–1873 წლებში თბილისში. დაარსდა ნიკო ნიკოლაძის ინიციატივით. „კრებულში“ გამოქვეყნდა ნ. ნიკოლაძის, ილია ჭავჭავაძის, აკაკი წერეთლის, გიორგი წერეთლის, გიორგი ერისთავის, რაფიელ ერისთავის, გრიგოლ ორბელიანის, ალექსანდრე ჭავჭავაძის, ნიკოლოზ ბარათაშვილის, გიორგი ჭალადიდელის, პეტრე უმიკაშვილის, ანტონ ფურცელაძის და სხვათა ნაწარმოებები. ალექსანდრე პუშკინის, მიხეილ ლერმონტოვის, ნიკოლოზ გოგოლის, ნიკოლოზ დობროლიუბოვის, ჯონათინ სვიფტის, ჰაინრიხ ჰაინეს, იოჰან ვოლფგანგ გოეთეს, ჟან მოლიერის, უილიამ შექსპირისა და სხვათა ნაწარმოებების თარგმანები. რედაქტორი — გ. წერეთელი, თედორე კიკვაძე (1897-1898).

სულ გამოვიდა ჟურნალის შემდეგი ნომრები:
* 1871: I, II, III, IV, V
* 1863: VI, VII, VIII-IX, X-XII
* 1864: I,II,III, IV, V-VI, VII, VIII, IX, X

## ლიტერატურა
## რესურსები ინტერნეტში
* ჟურნალის ელექტრონული ვერსია

## სქოლიო
კატეგორია:საქართველოს ჟურნალები
კატეგორია:ქართულენოვანი ჟურნალები
კატეგორია:ლიტერატურული ჟურნალები
კრიპტოლემუსი

**კრიპტოლემუსი** () — ხოჭო ჭიამაიების ოჯახისა. ცრუფარიანების ბუნებრივი გამანადგურებელია. მისი სამშობლოა ავსტრალია. საქართველოში, კერძოდ, აფხაზეთში 1933 წელს შემოიყვანეს ციტრუსოვანთა ფქვილისებრი ცრუფარიანას გასანადგურებლად. დედალი კრიპტოლემუსი ცრუფარიანია კვერცხსადებში 300-მდე კვერცხს დებს. ახალგამოჩეკილი მატლი ჭამს ცრუფარიანას კვერცხებს. მოზრდილი მატლი და ხოჭო — ცრუფარიანას და მის მატლებს. კრიპტოლემუსი წელიწადში 3 თაობას იძლევა (აფხაზეთში). ზამთარში ამრავლებენ ლაბორატორიაში კარტოფილის ღივებზე, რის შემდეგ უშვებენ ბაღებსა და პლანტაციებში ცრუფარიანას პირველი კვერცხმდებელი თაობის გამოჩენისთანავე.

## ლიტერატურა
კატეგორია:ჭიამაიასებრნი
კრიპტოფიტები

**კრიპტოფიტები** (კრიპტო... და  — მცენარე) — მრავალწლოვანი ბალახოვანი მცენარეები, რომელთა განახლების კვირტები ფესურებზე, გორგლებსა და ბოლქვებზეა და ჩამალული მიწაში (გეოფიტები, მაგ., ტიტა) ან წყალში (ჰელოფიტები და ჰიდროფიტები).

## იხილეთ აგრეთვე 
* სასიცოცხლო ფორმა

## ლიტერატურა 
კატეგორია:მცენარეები
კრიპტომერია

thumb|* Cryptomeria japonica *

**კრიპტომერია**, () —  მარადმწვანე წიწვოვანი მცენარის გვარი ტაქსოდიუმისებრთა ოჯახისა. შეიცავს 1 სახეობას — იაპონურ კრიპტომერიას (). 

50 მ-მდე სიმაღლის ხეა. სამშობლოში (იაპონია, ჩინეთი) კრიპტომერია მთებში წმინდა კორომებს ქმნის. ყოფილ სსრკ-ში კრიპტომერიას ძირითადად კავკასიაში შავი ზღვის სანაპიროს და ყირიმის ბაღებსა და პარკებში აშენებენ. დასავლეთ საქართველოში (ძირითადად აჭარაში) მას იყენებენ ქარსაფარ ზოლებად. 

კრიპტომერიის რბილი, მსუბუქი, ძნელად ლპობადი, ზოგჯერ ლამაზსურათიანი მერქანი ადვილი დასამუშავებელია და წყალქვეშა ნაგებობებისა და ავეჯისათვის იყენებენ.

## ლიტერატურა 
კატეგორია:ტაქსოდიუმისებრნი
Thankyou Whoever You Are/Most Toys

**Thankyou Whoever You Are** — ბრიტანული ნეო-პროგრესული როკ-ჯგუფ Marillion-ის 2007 წლის სინგლი ალბომიდან Somewhere Else. სინგლში, გარდა იშვიათი ჩანაწერებისა, შეტანილია ბრიტნი სპირსის სიმღერის „Toxic“ ქავერ-ვერსია (საკონცერტო ჩანაწერი).

## სიმღერები 
**კომპაქტ დისკი 1**

# Thankyou Whoever You Are- 4:07
# Say the Word - 5:15

**კომპაქტ დისკი 2**

# Thankyou Whoever You Are - 4:07
# Most Toys - 2:49
# Circular Ride - 3:54
# The Wound (საკონცერტო ჩანაწერი, ჰოლანდია, 2 თებერვალი 2007) - 7:15

**DVD**

# Thankyou Whoever You Are - 4:07
# Most Toys - 2:49
# Toxic (საკონცერტო ჩანაწერი, ჰოლანდია, 3 თებერვალი 2007) - 8:39
# Thankyou Whoever You Are (საკონცერტო ვიდეო) - 4:48
# Most Toys (საკონცერტო ვიდეო) - 2:58

## სქოლიო 
კატეგორია:Marillion-ის სიმღერები
კატეგორია:2007 წლის სიმღერები
კატეგორია:2007 წლის სინგლები
ჰამლეტ გონაშვილი

**ჰამლეტ დიმიტრის ძე გონაშვილი** (დ. 20 ივნისი, 1928, ანაგა — გ. 25 ივლისი, 1985, იქვე) — ქართველი მომღერალი (ტენორი), სახალხო მოლექსე, მასწავლებელი, ქართველთა მიერ „საქართველოს ხმად“ აღიარებული. საქართველოს სახალხო არტისტი (1980). 

## ბიოგრაფია 
ჰამლეტ გონაშვილი დაიბადა სოფელ ანაგაში. სწავლობდა ბიოლოგიას. მუშაობა თბილისის ტურისტულ ბიუროში დაიწყო და მისთვის სასიამოვნო საქმეს მიჰყო ხელი. შემდეგ თეატრალურში სწავლობდა, მაგრამ ინსტიტუტის სცენაზეც სიმღერით გამოვიდა. რექტორმა მიხეილ კვესელავამ მას ურჩია, სიმღერისთვის მიეხედა. 25 წლისა უკვე საქართველოს სიმღერისა და ცეკვის სახელმწიფო ანსამბლის სოლისტი იყო.

1953-1969 წლებში იყო ქართული სიმღერისა და ცეკვის სახელმწიფო ანსამბლის წევრი. 1969 წლიდან ანსამბლ „რუსთავში“ გადავიდა და 16 წელი ამ ანსამბლის სოლისტი იყო. ანსამბლის რეპერტუარი მასზე იყო აწყობილი. ერთნაირი წარმატებით ასრულებდა როგორც ქართლ-კახურ, ისე მეგრულ და აფხაზურ სიმღერებს, იმერულ-გურულ საგალობლებს (მთქმელის პარტიას), ქართველ კომპოზიტორთა ნაწარმოებებს.

ჰამლეტის მთავარი მომხიბლაობა იყო განსაკუთრებული და განუმეორებელი, მხოლოდ მისთვის დამახასიათებელი, რბილი ტემბრის ხმა, ვირტუოზული საშემსრულებლო ტექნიკა, დახვეწილი გემოვნება, ბგერის სიმსუბუქე და მკაფიოება. არტისტული გარეგნობით, სიმღერის დახვეწილი მანერითა და თავდაჭერილობით აღტაცებაში მოჰყავდა არა მხოლოდ ქართველი, უცხოელი მსმენელიც. პარიზში „მრავალჟამიერი“ სამჯერ ამღერეს, ესპანელები ყელზე კოცნიდნენ. ანსამბლ „რუსთავთან“ ერთად თითქმის მთელი მსოფლიო მოიარა და თავისი სიმღერით გულგრილი არავინ დაუტოვებია, მათ შორის პროფესიონალი მუსიკოსებიც.
გონაშვილის რეპერტუარიდან გამორჩეულია:
* „თუ ასე ტურფა იყავი“ (ტექსტის ავტორი: ნათელა ონაშვილი (სიმღერის ვერსია), ორიგინალი ლექსის ავტორი: ივლიტა შავერდაშვილი, მუსიკის ავტორი: ანზორ ერქომაიშვილი),
* „ურმული“,
* „ოროველა“,
* „წინწყარო“,
* „წმინდაო ღმერთო“,
* „გაფრინდი შავო მერცხალო“,
* „დაიგვიანეს“.

მისი შემოქმედება ქართული მუსიკალური ფოლკლორისა და კლასიკური მუსიკის უნიკალური სინთეზია. გონაშვილს გააჩნდა მელოდიის არტიკულაციის უბადლო უნარი, რაც ძალიან კარგად გამოიყენა კომპოზიტორმა იაკობ ბობოხიძემ, როდესაც მან გონაშვილის ხმას თავისი რამდენიმე შედევრი („მოდი გიამბობ“, „თოვლი“, „მზეო თიბათვისა“) მოარგო.

ჰამლეტ გონაშვილი დაიღუპა ტრაგიკულად, მშობლიურ სოფელ ანაგაში, დედის სანახავად ჩასული. დაკრძალეს საბურთალოს სასაფლაოზე. 2001 წელს გადაასვენეს დიდუბის მწერალთა და საზოგადო მოღვაწეთა პანთეონში.

მის მიერ შესრულებული სიმღერები დღეს უფრო და უფრო პოპულარული ხდება საზღვარგარეთ. უცხოელები ჰამლეტ გონაშვილის „ურმულსა“ და „ოროველას“ კინოფილმებსა და მასობრივ სანახაობებში იყენებენ როგორც მისტიკური მოვლენის, ადამიანის ხმის შესაძლებლობის უნიკალურ გამოვლინებას.

## ლიტერატურა
## რესურსები ინტერნეტში 
*სიმღერები ჰამლეტ გონაშვილის შესრულებით
*ჰამლეტ გონაშვილის სიმღერები 

## სქოლიო 
კატეგორია:დაბადებული  20 ივნისი
კატეგორია:დაბადებული 1928
კატეგორია:გარდაცვლილი 25 ივლისი
კატეგორია:გარდაცვლილი 1985
კატეგორია:ქართველი მომღერლები
კატეგორია:სიღნაღის მუნიციპალიტეტში დაბადებულები
კატეგორია:საქართველოს სსრ-ის სახალხო არტისტები
ჰ
კატეგორია:დიდუბის პანთეონში დაკრძალულები
კრამიტი

250პქ|მინი
**კრამიტი** — გამომწვარი თიხისა (თიხის კრამიტი), ცემენტქვიშის ხსნარის (ცემენტის კრამიტი) ან (იშვიათად) კირქვიშის ხსნარისაგან (სილიკატური კრამიტი) დამზადებული ცალობითი საბურულე მასალა. ფორმისა და დაწნეხის მეთოდის მიხედვით კრამიტი არის კილოებიანი (დაშტამპული და ლენტური) და ბრტყელი (ლენტური). კრამიტს ქვემოდან უკეთებენ ბეტერიან კოტას სახურავის ლარტყებზე მის მისადებად და მისამაგრებლად. კრამიტი ხანგამძლე და ცეცხლმედეგია. ამასთან, მცირეა მისი საექსპლუატაციო ხარჯები, მაგრამ დიდია წონის, სიმყიფისა და სახურავის დიდი ქანობის აუცილებლობის გამო აძვირებს სამშენებლო კონსტრუქციას.

ვარაუდობენ, რომ კრამიტის წარმოება უძველესი დროიდან უნდა დაწყებულიყო. ძვ. წ. VI საუკუნეში საბერძნეთში უკვე სავსებით ჩამოყალიბებული ფორმა ჰქონია. ერთად იხმარებოდა 2 სახის კრამიტი — ბრტყელი და ღარისებრი. ბრტყელი გვერდებაწეული კრამიტები სახურავზე იწყობოდა გვერდიგვერდ: ყოველი ზედა რიგიც კრამიტის ქვედა ბოლო გადადიოდა ქვედა რიგის კრამიტზე. ღარისებრ კრამიტებს აფარებდნენ ბრტყელი გვერდით წიბოებს. სახურავის კეხს ზოგჯერ სპეციალური კეხის კრამიტით ხურავდნენ. სახურავის ქვედა რიგის ღარისებრი კრამიტების ქვედა ბოლოებს ხშირად ჰქონდა დეკორატიული რელიეფი, რომელსაც ანტეფიქსს უქოდებდნენ. კრამიტი საბერძნეთიდან სხვა ქვეყნებშიც გავრცელდა, განსაკუთრებით ელინისტურ ხანაში. ძველ რომში შემოიღეს უფრო ეკონომიური S-ებრი განივკვეთის კრამიტები. ხმარობდნენ ღარისებრ კრამიტსაც, რომელსაც სახურავზე წაღმა-უკუღმა აწყობდნენ. როგორც S-ებრი, ისე ღარისებრი კრამიტი. დასავლეთ ევროპაში ბოლო დრომდე შემორჩა, პირველი ესპანური, ხოლო მეორე თურქული კრამიტის სახელწოდებით. ორივე ტიპი ამერიკაშიც გავრცელდა.

ძველ ჩინეთსა და იაპონიაშიც პრინციპულად იმავე ტიპის კრამიტი იყო გავრცელებული, როგორიც ძველ საბერძნეთში, ოღონდ ჩინური და იაპინური კრამიტი კაშკაშა ფერადი ჭიქურითაა დაფარული. ჩინეთში ტაძრებზე უპირატესად ყვითელი კრამიტი იხმარებოდა, იაპონიის ბუდისტურ ტაძრებს ხურავდნენ რუხი ფერის კრამიტით, რომელიც დაფარული იყო სპეციალური საღებავით-ლუსტრით.

საქართველოში კრამიტი გავრცელდა ძვ. წ. IV საუკუნის ბოლოს შავიზღვისპირეთის ბერძნების ახალშენებიდან. კრამიტის ქართული სახელწოდებაც ძვ. ბერძნულიდან მომდინარეობს (karamidos), ანტიკური ხანის ქართული (ე. წ. მცხეთური) კრამიტი ბერძნული პროტოტიპებისაგან განსხვავდება კონსტრუქციის ცალკეული დეტალებით, ნაწილობრივ დამზადების ტექნიკითაც. ანტიკური ხანის საქართველოში კრამიტი წითლად იყო შეღებილი. უძველესი კრამიტი საქართველოში აღმოჩნდა ვანში, სამადლოში, მცხეთაში. გვიანდელი ანტიკურ ხანაში კრამიტის წარმოება ფართოდ გავრცელდა მთელ საქართველოში. შუა საუკუნეებში კრამიტის ტიპი არ შეცვლილა, ოღონდ გავრცელდა კრამიტის ფერადი (მწვანე, ცისფერი და სხვა) ჭიქურით დაფარვის წესი. მოუჭიქავ კრამიტებზე ხანდახან წარწერებია, ზოგჯერ კი სხვადასხვა სახეა ამოტვიფრული. ხშირია რელიეფურგამოსახულებიანი და წარწერებიანი დეკორატიული ანტეფიქსები. შედარებით იშვიათად იხმარებოდა ღარისებრი კრამიტებიც, რომლებსაც სახურავზე წაღმა-უკუღმა აწყობდნენ. ამ ტიპის კრამიტი აღმოსავლეთ საქართველოში დღესაც კახური კრამიტის სახელწოდებითაა ცნობილი. მის პარალელურად ბოლო დრომდე იხმარებოდა აგრეთვე თევზის ქერცლის ფორმის ბრტყელი კრამიტი, რომელიც ქართული კრამიტის სახელითაა ცნობილი. XX საუკუნის დასაწყისიდან საქართველოში დაიწყო ევროპული ე. წ. მარსელური კრამიტის ქარხნული წარმოება.

## ლიტერატურა
კატეგორია:სახურავი
თურქეთის ეროვნული საფეხბურთო ნაკრები

**თურქეთის ეროვნული საფეხბურთო ნაკრები** — ფიფასა და უეფას წევრი ნაკრები. წარმოადგენს თურქეთს საერთაშორისო არენაზე. 2002 წელს მოიპოვა ბრინჯაოს მედალი მსოფლიო ჩემპიონატზე.

## შემადგენლობა
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რეკორდები
### ყველაზე მეტი მატჩი
### ბომბარდირები
## რესურსები ინტერნეტში
*თურქეთის ფეხბურთის ფედერაციის საიტი  
*

კატეგორია:ევროპის ეროვნული საფეხბურთო ნაკრებები
კატეგორია:თურქეთის ფეხბურთი
ჯეთრო ტალის დისკოგრაფია

აქ წარმოდგენილია ჯეთრო ტალის სრული დისკოგრაფია.

## ალბომები
### სტუდიური ალბომები
### საკონცერტო ალბომები
### EP დისკები
### კრებულები
## სინგლები
## ვიდეო/DVD
კატეგორია:დისკოგრაფიები
კატეგორია:ჯეთრო ტალი
როლინგ სტოუნზის დისკოგრაფია

აქ წარმოდგენილია როლინგ სტოუნზის დისკოგრაფია.

## ალბომები
(შენიშვნა: 1964-1967 წლების ჩანაწერები გამოდიოდა ლეიბლებზე  Decca Records (ინგლისი) და London Records (აშშ), სხვადასხვა სახით)

1967 წლამდე ბრიტანეთში გამოცემული დისკების შემთხვევაში, ანალოგიურები გამოდიოდა აშშ-ში. თუმცა, სიმღერების სიები ამ ვარიანტში იცვლებოდა. ჯგუფის პირველი ხუთი ალბომი სწორედ ასეთი სახით იქნა გამოშვებული - აშშ ბაზრისათვის ხუთივე დაშლილი იქნა რვა დამოუკიდებელ ფირფიტად.

### სტუდიური ალბომები
### საკონცერტო ალბომები
### კრებულები
## EP დისკები
## სხვა პროექტები
;ნიკი ჰოპკინზი, რაი კუდერი, მიკ ჯაგერი, ბილ უაიმენი და ჩარლი უოტსი

Image:Rolling-Stones-Out-Of-Our-Heads-212144.jpg|**Out of Our Heads** 1965
Image:Rolling-Stones-Between-The-Butto-349167.jpg|**Between the Buttons** 1967
Image:Rolling-Stones-The-Rolling-Stonenow-339778.jpg|**The Rolling Stones, Now!** 1965
Image:Rolling-Stones-Out-Of-Our-Heads-64663.jpg|**Out of Our Heads** 1965
Image:Rolling-Stones-Decembers-Childre-307214.jpg|'''December's Children (And Everybody's)** 1965
Image:Rolling-Stones-Between-The-Butto-230580.jpg|**Between the Buttons** 1967
Image:Rolling-Stones-Flowers-230581.jpg|**Flowers** 1967
Image:Rolling-Stones-Beggars-Banquet-348098.jpg|**Beggars Banquet** 1968
Image:Rolling-Stones-Let-It-Bleed---2n-79501.jpg|**Let It Bleed** 1969
Image:Rolling-Stones-Exile-On-Main-St-77812.jpg|**Exile on Main St.** 1972
Image:Rolling-Stones-Goats-Head-Soup-336273.jpg|**Goats Head Soup** 1973
Image:Rolling-Stones-Black-And-Blue-330159.jpg|**Black and Blue** 1976
Image:Rolling-Stones-Emotional-Rescue-83224.jpg|**Emotional Rescue** 1980
Image:Rolling-Stones-Undercover---Comp-77711.jpg|**Undercover''' 1983

## სინგლები
*სხვადასხვა შემთხვევაში სინგლის B-გვერდი ჩარტში ცალკე მოხვედრილა.
*ფრჩხილებში მოცემული რიცხვი აღნიშნავს ჩარტში გატარებული კვირების რაოდენობას.

### 1960-იანები
### 1970-იანი წლები
### 1980-იანი წლები
### 1990-იანი წლები
### 2000-იანი წლები
კატეგორია:როლინგ სტოუნზი
კრიტიკა (ალმანახი)

**კრიტიკა** — ქართული ალმანახი, საქართველოს მწერალთა კავშირის ორგანო. გამოდიოდა 1973 წლის დეკემბრიდან თბილისში 3 თვეში ერთხელ. იბეჭდებოდა სტატიები და წერილები ლიტერატურის აქტუალურ საკითხებზე, რეცენზიები, ბიბლიოგრაფია და სხვა. მთავარი რედაქტორი გიორგი მერკვილაძე. ტირაჟი 21 ათასი (1981).

## ლიტერატურა
კატეგორია:ქართული ალმანახები
კრიშნა (მრავალმნიშვნელოვანი)

**კრიშნა** შეიძლება აღნიშნავდეს:

* კრიშნა — ღვთაება ინდუიზმში;
* კრიშნა — მდინარე ინდოეთში.
კრიხი

**კრიხი** — ამბროლაურის მუნიციპალიტეტის სოფლების ზემო კრიხის, შუა კრიხის და ქვემო კრიხის ძველი სახელწოდება.

## ლიტერატურა
კატეგორია:ამბროლაურის მუნიციპალიტეტის ისტორიული სოფლები
კროზა

საკუთარი სახელი **კროზა** შეიძლება ნიშნავდეს შემდეგს:

* კროზა — სოფელი გორის მუნიციპალიტეტში;
* კროზა — სოფელი ჯავის მუნიციპალიტეტში.
All Eyez on Me

***All Eyez on Me*** — ამერიკელი რეპერ ტუპაკ შაკურის მეოთხე და სიცოცხლეში გამოცემული უკანასკნელი სტუდიური ალბომი. გამოვიდა 1996 წლის 13 თებერვალს. დისკი ითვლება 1990-იანების ერთ-ერთ საუკეთესო ალბომად ჰიპ-ჰოპის ისტორიაში.

## სიმღერების სია
## სემპლები
;Ambitionz Az a Ridah
* Pee-Wee's Dance - ჯოუსკი ლავი

;All Bout U
* Candy - Cameo

;Got My Mind Made Up
*  I Got My Mind Made Up (You Can Get It Girl) - Instant Funk
* Sucker M.C.'s - Run–D.M.C.
* Eric B. is President - Eric B. & Rakim

;How Do U Want It 
* Body Heat - კუინსი ჯოუნსი

;2 of Amerikaz Most Wanted 
* The Message - Grandmaster Flash and the Furious Five
* Radio Activity Rapp (Let's Jam) - MC Frosty and Lovin' C
* The Posse (Shoot 'Em Up) - Intelligent Hoodlum

;No More Pain 
* Bring the Pain - Method Man

;Heartz of Men 
* Darling Nikki - პრინსი და The Revolution
* Mudbone - Intro - რიჩარდ პრაიორი
* Up for the Down Stroke - Parliament
* You're Gettin' a Little Too Smart - The Detroit Emeralds
* The Back Down - რიჩარდ პრაიორი
* Nigger With a Seizure - რიჩარდ პრაიორი
* Jim Brown - რიჩარდ პრაიორი

;Life Goes On 
* Brandy (You're A Fine Girl) - The O'Jays

;Only God Can Judge Me 
* Top Billin' - Audio Two

;Tradin War Stories 
* Too Little in Common - რენდი ბრაუნი

;California Love (Remix) 
* So Ruff, So Tuff - როჯერ ტრუმენი
* Intimate Connection - Kleeer 
* Woman to Woman - ჯო კოკერი
* West Coast Poplock - რონი ჰადსონი და The Street People
* Dance Floor - Zapp

;I Ain't Mad at Cha
* A Dream - DeBarge

;What'z Ya Phone # 
* 777-9311 - The Time

;Can't C Me 
* (Not Just) Knee Deep - Funkadelic
* I'm Only Out for One Thang - Ice Cube
* Get Off My Dick and Tell Yo Bitch to Come Here - Ice Cube
* Who Am I? (What's My Name?) - სნუპ დოგი 
* Shake, Rattle and Roll - Big Joe Turner

;Shorty Wanna Be a Thug 
* Wildflower - ჰენკ კროუფორდი

;When We Ride 
* What Would You Do - Tha Dogg Pound

;Thug Passion
* Computer Love - Zapp & Roger

;Picture Me Rollin' 
* Winter Sadness - Kool & the Gang 
* Better Off - Johnny J

;Check Out Time
* Candy Rain - Soul for Real
* Just Don't Bite It - N.W.A

;Ratha Be Ya Nigga  
* I'd Rather Be with You - ბუტსი კოლინზი

;All Eyez on Me 
* Never Gonna Stop - ლინდა კლიფორდი

;Run tha Streetz 
* Piece of My Love - Guy

;Heaven Ain't Hard 2 Find 
* What You Won't Do for Love - ბობი კოლდუელი

## ჩარტები
### ყოველკვირეული ჩარტები
### ათწლეულის საბოლოო ჩარტები 
## სერტიფიცირებები
## სქოლიო 
კატეგორია:ტუპაკ შაკურის ალბომები
კატეგორია:1996 წლის ალბომები
კატეგორია:Interscope Records-ის ალბომები
კატეგორია:ალბომები Dr. Dre-ს პროდიუსერობით
კრონოსის სარკე

**„კრონოსის სარკე“** — ქართული ყოველთვიური ლიტერატურული ჟურნალი, გამოდიოდა 1919 წელს თბილისში (№ 1 - ოქტომბერი, № 2 - ნოემბერი), ახალგაზრდა სიმბოლისტი პოეტების გამოცემა. გამომცემელი — სარედაქციო კოლეგია. დაბეჭდილია ტერენტი გრანელის (წალენჯიხელის), არჩილ კორინთელის, ა. ყანჩელის, ა. ბერიკაშვილის, დემნა შენგელაიას ლექსები და მინიატურები. ვალერიან გაფრინდაშვილის „დაისები“ და ჟურნალ  „ხელოვნების“ (1919) განხილვა.

ჟურნალის სახელწოდება აღებულია ბერძნული მითოლოგიიდან (*კრონოსი არის ზევსის მამა, ურანოსისა და გეას შვილი*). ახალგაზრდა სიმბოლისტების მიერ დაარსებული ჟურნალის მიმართულება და მიზანდასახულობა კარგად ჩანს მის წინათქმაში, სახელწოდებით — „ახალ სამყაროში“, რომელიც სიმბოლიზმის, როგორც კულტურულ-ესთეტიკური მიმდინარეობის, მნიშვნელობის განსაზღვრას, ძველის კრიტიკასა და ახალ ქართულ მწერლობაში მისი ადგილის გამოკვეთას ემსახურება: „ჩვენ დავტოვეთ სინამდვილე, დავგმეთ შავი წარსული და ახალ ფერებთან დავიწყეთ ვრცელი საუბარი...“. ჟურნალში გამოქვეყნდა ტერენტი გრანელის სონეტები და წერილები (*ტ. წალენჯიხელის* ფსევდონიმით). აგრეთვე, კონსტანტინე გაჩეჩილაძის (იბეჭდებოდა *კონნე სპერელლის* ფსევდონიმით) „თეთრი გვირგვინოსანი“, „ტერენტი გრანელს“, არჩილ კორინთელის „ძველ პოეზიას“, „ტრიოლეტი“, „ორდიკალიდან“, ირაკლი ყანჩელის (იყენებდა *ჰერკულეს ყანჩელის* ფსევდონიმს) „შავი ყაბახი“, „შამილის ლოცვა“ და სხვა. ჟურნალის პირველ ნომერში იბეჭდებოდა მხოლოდ პოეტური ნაწარმოებები, მეორე ნომერში კი ლექსებთან ერთად გვხვდება პროზის ნიმუშები, მათ შორის აკაკი ბერიკაშვილისა და დემნა შენგელაიას მინიატურები. ასევე ჟურნალი „ხელოვნების“ (1919) განხილვა, ტერენტი გრანელის რეცენზია, რომელიც ვალერიან გაფრინდაშვილის „დაისებს“ ეძღვნება და ავტორისა და, ზოგადად, სიმბოლისტების დამსახურებას წარმოაჩენს თანადროული ქართული მწერლობის განვითარებაში: „ეჭვი არ არის, კერძოდ გაფრინდაშვილის და, საერთოდ, სიმბოლისტების, სახელი წარუშლელი დარჩება ხელოვნების ისტორიაში“.

## ლიტერატურა
* *სიგუა, სოსო.* „მოდერნიზმი“, თბ. „მწერლის გაზეთი“, 2008.

კატეგორია:საქართველოს ჟურნალები
კატეგორია:ქართულენოვანი ჟურნალები
კატეგორია:ლიტერატურული ჟურნალები
კრიხულა

**კრიხულა** — მდინარე ამბროლაურის მუნიციპალიტეტში. სიგრძე 15,2 კმ. აუზის ფართობი 134,6 კმ², სათავე აქვს რაჭის ქედის ჩრდილოეთ კალთაზე. ზღვის დონიდან 1480 მ-ზე და ერთვის მდინარე რიონს ამბროლაურთან. საზრდოობს წვიმის, თოვლის და მიწისქვეშა წყლით. წყალდიდობა იცის გაზაფხულზე, წყალმცირობა - ზამთარში, ზაფხულ-შემოდგომაზე ახასიათებს წყალმოვარდნა. საშუალო წლიური ხარჯი შესართავთან 3 მ³/წმ.

## ციტატა
## ლიტერატურა
## სქოლიო
კატეგორია:რიონის შენაკადები
კატეგორია:რაჭა-ლეჩხუმისა და ქვემო სვანეთის მხარის მდინარეები
კრონშტაინი

**კრონშტაინი** (გერმ. Kragstein) — არქიტექტურაში, კედლის შვერილი, რომელიც მეტწილად პროფილირებულია (შემკულია დეკორატიული ხვიებითა და სხვა). გამოყენებულია აივნების ან ძლიერ გადმოშვერილი ლავგარდანების საყრდენად.

## იხილეთ აგრეთვე
* არქიტექტურული ორდერი

## ლიტერატურა
კატეგორია:არქიტექტურული ელემენტები
კროსბრიდინგი

**კროსბრიდინგი** (ინგლ. crossbriiding < cross „შეჯვარება“ და  „მოშენება“) — ჯიშთშორის შეჯვარება. სასოფლო-სამეურნეო საცდელ (ლაბორატორია) ცხოველთა მოშენების მეთოდი, რომელსაც საფუძვლად უდევს სხვადასხვა ჯიშის ცხოველთა შეჯვარება.

## იხილეთ აგრეთვე
*აუტბრიდინგი
*ჰეტეროზისი
*შეჯვარება

## ლიტერატურა
კატეგორია:სოფლის მეურნეობა
Bring On the Night

***Bring On the Night*** — ინგლისელი მუსიკოს სტინგის საკონცერტო ალბომი და ამავე სახელწოდების კინოფილმი, დოკუმენტური მასალით მისი 1985 წლის სოლო ტურნეს შესახებ. გამოიცა 1986 წელს. აგრეთვე მომზადდა პრომო-ვიდეო „Bring On the Night“, რომელშიც გამოყენებულია დენის ო’რეგანის (ალბომის გარეკანის გაფორმება) გრაფიკა.

ალბომის მასალა ჩაწერილია 1985-1986 წლის ტურნეს დროს. „Bring On the Night“ ასევე არის ჯგუფ The Police-ის ამავე სახელწოდების სიმღერაც.

კონცერტზე სრულდება მასალა სტინგის პირველი ალბომიდან *The Dream of the Blue Turtles*, The Police-ის რამდენიმე სიმღერა და B-მხარეები სტინგის სინგლებიდან.

## სიმღერების სია
## პერსონალი 
* სტინგი – ვოკალი, გიტარა, ბას გიტარა
* დერილ ჯოუნსი – ბას გიტარა
* ბრენფორდ მარსელისი – საქსოფონი
* კენი კირკლენდი – კლავიშები
* ომარ ჰაკიმი – დასარტყმელი საკრავები
* ჯენის პენდერვისი - დამატებითი ვოკალი
* დოლეტ მაკდონალდი - დამატებითი ვოკალი

## ჩარტები
### ყოველკვირეული ჩარტები 
### წლის საბოლოო ჩარტი
## რესურსები ინტერნეტში
*ინფორმაცია სტინგის ოფიციალურ საიტზე

## სქოლიო 
კატეგორია:სტინგის საკონცერტო ალბომები
კატეგორია:1986 წლის საკონცერტო ალბომები
კატეგორია:A&M Records-ის საკონცერტო ალბომები
ია

**ია** () — მცენარეთა გვარი იისებრთა ოჯახისა. მრავალწლოვანი, იშვიათად ერთწლოვანი ბალახები, ზოგჯერ ნახევრად ბუჩქებია. აქვთ მორიგეობით განწყობილი ან ფესვთანურ როზეტად შეკრებილი ფოთლები, იისფერი, ყვითელი და თეთრი მარტოული ყვავილები. გვირგვინის ქვედა ფურცელი წარზიდულია დეზად, რომელშიც სანექტრეა მოქცეული. ზოგიერთს უვითარდება კლეისტოგამური ყვავილები. ნაყოფი სამსაგდულიანი კოლოფია. ზოგ სახეობას ახასიათებს ამფიკარპია. 

ცნობილია 500-მდე სახეობა. უმრავლესობა გავრცელებულია ჩრდილოეთ ნახევარსფეროს ზომიერ სარტყელში. საქართველოში გავრცელებულია 26 სახეობა, მათგან 3 კავკასიისა და 2 საქართველოს ენდემია. საქართველოში ია იზრდება ტყეებსა და ბუჩქნარებში, სუბალპურ და ალპურ მდელოებზე, კლდეების ნაპრალებში, ჩამონაზვავებზე, ზოგი (Viola alba) სარეველაც არის. 

ია დეკორატიული მცენარე (იაჟუჟუნა — Viola tricolor და სხვა), ზოგს (სერნელოვანი ია — Viola odorata) პარფიუმერიაში იყენებენ.

## ლიტერატურა 
კატეგორია:იისებრნი
შვედეთის ეროვნული საფეხბურთო ნაკრები

**შვედეთის ეროვნული საფეხბურთო ნაკრები** — ფიფასა და უეფას წევრი საფეხბურთო ნაკრები. წარმოადგენს შვედეთს საერთაშორისო ასპარეზზე.

## შემადგენლობა
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

კატეგორია:ევროპის ეროვნული საფეხბურთო ნაკრებები
კატეგორია:შვედეთის ფეხბურთი
…Nothing Like the Sun

***Nothing Like the Sun***  () — ინგლისელი მუსიკოს სტინგის მეორე სოლო ალბომი. გამოიცა 1987 წელს. მისი სახელწოდება მომდინარეობს უილიამ შექსპირის #130 სონეტის სტრიქონიდან (My mistress' eyes are nothing like the sun), რომელიც აგრეთვე გამოყენებულია სიმღერაში Sister Moon.

## ჩაწერა 
ალბომის ჩაწერა სტინგს შთააგონა დედის გარდაცვალებამ (1986), რამაც თავისი კვალი დატოვა რამდენიმე სიმღერაზე და მისმა მონაწილეობამ ტურნეში A Conspiracy of Hope (საერთაშორისო ამნისტიის მიერ მოწყობილ ტურნეში). ამ ტურნემ სტინგი მოახვედრა ლათინურ ამერიკაში, სადაც მთავრობის რეპრესიები მძვინვარებდა.They Dance Alone (Cueca Solo) სწორედ ამ ხალხს, კონკრეტულად კი აუგუსტო პინოჩეტის რეჟიმის მსხვერპლებს ეძღვნება. რამდენიმე სიმღერაში დაუკრა The Police-ის გიტარისტმა ენდი სამერსმა. Englishman in New York ეძღვნება ჰომოსექსუალ მწერალსა და მსახიობს კუენტინ კრისპს. მასში კვლავ გრძელდება მუსიკოსის წინა ალბომში გაჟღერებული ჯაზის ელემენტების აქტიური გამოყენება. ალბომში შეტანილია სტინგის ერთ-ერთი ცნობილი ჰიტი We'll Be Together (რომელიც თავად მუსიკოსს ნაკლებად მოსწონს). აქ ასევე არის Little Wing, ჯიმი ჰენდრიქსის ერთ-ერთი ცნობილი სიმღერა ახლებური შესრულებით. საერთო ჯამში, ალბომის გაყიდული ასლების რაოდენობამ 2 მილიონზე მეტი შეადგინა.

ალბომის გამოსვლის შემდეგ აგრეთვე ჩაიწერა ესპანურ ენოვანი მინი-ალბომი *Nada como el sol*, რომელშიც გამოყენებული იყო Nothing Like the Sun-ის რამდენიმე სიმღერა. ამ ალბომზე სტინგმა იმღერა ესპანურ და პორტუგალიურ ენებზე.

## სიმღერების სია
ყველა სიმღერის ავტორია სტინგი, გარდა აღნიშნულისა:

### სინგლების B-მხარეები
#Ghost In The Strand (Englishman In New York 7"/ კომპაქტ-დისკი)
#Ellas Danzan Solas (They Dance Alone - კომპაქტ დისკი)
#If You There (They Dance Alone 7")
#Conversation With A Dog (We'll Be Together 7"/ კომპაქტ დისკი)
#Someone to Watch Over Me (Englishman in New York 3-დიუმიანი კომპაქტ-დისკი)
#Up from the Skies (ჯიმი ჰენდრიქსის სიმღერის ქავერ-ვერსია, შეტანილია სინგლის Englishman in New York 3-დიუმიან კომპაქტ-დისკში)

## სინგლები 
* 1987 – We'll Be Together #7 აშშ
* 1988 – Be Still My Beating Heart #15 აშშ
* 1990 – Englishman in New York (რემიქსი) #15 ბრიტანეთი

## პერსონალი 
* სტინგი – ვოკალი, გიტარა, ბას გიტარა
* გილ ევანზი – დირიჟორი
* რენე გეიერი – დამატებითი ვოკალი
* დოლეტ მაკდონალდი – დამატებითი ვოკალი
* ჯენის პენდერვისი – დამატებითი ვოკალი
* ვესტა უილიამსი – დამატებითი ვოკალი
* კენვუდ დენარი – დასარტყმელი საკრავები
* მანუ კაჩე – დასარტყმელი საკრავები
* ენდი ნიუმარკი – დასარტყმელი საკრავები
* გილ ევანზის ორკესტრი – დამატებითი მუსიკოსები
* მინო ჩინელუ – პერკუსია, ვოკოდერი
* რუბენ ბლეიდსი – ვოკალი, გიტარა
* მარკ ეგანი – ბას გიტარა
* ჰირამ ბალოკი – გიტარა
* ერიკ კლეპტონი – გიტარა
* ფარედ ჰაქი – გიტარა
* მარკ ნოპფლერი – გიტარა
* ენდი სამერსი – გიტარა
* კენი კირკლენდი – კლავიშები
* კენ ჰელმანი – ფორტეპიანო
* ბრენფორდ მარსელისი – საქსოფონი

## ჩარტები
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
}

 
 

## რესურსები ინტერნეტში
*ინფორმაცია სტინგის ოფიციალურ საიტზე

## სქოლიო 
კატეგორია:სტინგის ალბომები
კატეგორია:1987 წლის ალბომები
კატეგორია:A&M Records-ის ალბომები
კატეგორია:ალბომები ჰიუ პეჯემის პროდიუსერობით
კატეგორია:AIR Studios-ში ჩაწერილი ალბომები
Very (ალბომი)

***Very*** — ინგლისური სინთპოპ-დუეტ Pet Shop Boys-ის მეხუთე სტუდიური ალბომი, რომელიც გამოვიდა 1993 წელს. მსოფლიო მასშტაბით გაიყიდა მისი 4 მილიონი ასლი.

## ისტორია 
*Very*-ზე სიმღერები ორიენტირებულია უფრო მეტად საცეკვაო მუსიკაზე, ვიდრე ეს იყო წინა ალბომზე, *Behaviour*. ამავე პერიოდში ნილ ტენანტი უფრო ღიად საუბრობდა თავის სექსუალურ ორიენტაციაზე.

ეს ალბომი ითვლება ჯგუფის კომერციულად ყველაზე წარმატებულ ნამუშევრად. აქედან გამოცემული ხუთი სინგლი მოხვდა ბრიტანული სინგლების 20-ეულში. ამ სინგლებიდან ყველაზე წარმატებული იყო Go West.

ალბომის შეზღუდული რაოდენობით გამოცემულ ვერსიას თან ახლავს მეორე დისკი *Very Relentless*. მასზე მოთავსებულია ექვსი სიმღერა, რომელიც ექსპერიმენტულიც და ინსტრუმენტულიც არის. 1994 წელს დაგეგმილი იყო მათი გამოცემა სრულყოფილი ალბომის სახით (ახალ სიმღერებთან ერთად), მაგრამ პროექტი იქცა *Disco 2*-ად. ეს ექვსი სიმღერა არც ერთ სხვა დისკზე არ არის შეტანილი, გარდა სიმღერისა *Forever in love*, რომელიც ჩაწერილია დისკზე *Very/Further Listening 1992-1994*.

ალბომის ორიგინალურ გამოცემაზე გამოსახული რგოლები ამოტვიფრული იყო (როგორც საბავშვო კონსტრუქტორებში).

*Very* კვლავ გამოიცა 1996 წელს, ამჯერად სტანდარტული ყდით, რომელზეც უბრალოდ გამოსახული იყო პირველი ვერსიის ყდა.

ალბომის 2001 წლის გამოცემაში დამატებული სინგლების B-გვერდები.

2000 წელს ჟურნალმა *Q* ალბომს მიანიჭა #91 ადგილი ყველა დროის საუკეთესო ბრიტანული ალბომების ასეულში.

## სიმღერების სია
### *Very* 
#Can You Forgive Her? – 3:53
#I Wouldn't Normally Do This Kind of Thing – 3:03
#Liberation – 4:05
#A Different Point of View – 3:26
#Dreaming of the Queen – 4:19
#Yesterday, When I Was Mad – 3:55
#The Theatre – 5:10
#One and One Make Five – 3:30
#To Speak Is a Sin – 4:45
#Young Offender – 4:49
#One in a Million – 3:53
#Go West (კრის ლოუს დამალული სიმღერა „Postscript (I Believe in Ecstasy)“ 7:07-ზე, ხანგრძლივობა - 1:15) – 8:21

;*Relentless* - დამატებითი დისკი 
#My Head Is Spinning – 6:33
#Forever in Love – 6:19
#KDX 125 – 6:25
#We Came from Outer Space – 5:24
#The Man Who Has Everything – 6:01
#One Thing Leads to Another – 6:24

### Further Listening 1992-1994 
# Go West (1992 წლის სინგლის მიქსი) – 9:09
# Forever in Love – 5:44
# Confidential (ტინა ტერნერის სიმღერის დემო ვერსია) – 4:47
# Hey, Headmaster – 3:06
# Shameless – 5:04
# Too Many People – 4:25
# I Wouldn't Normally Do This Kind of Thing (სინგლის ვერსია) – 4:45
# Violence (Haçienda ვერსია) – 5:00
# Falling (კაილი მინოუგის სიმღერის დემო ვერსია) – 4:38
# Decadence – 3:55
# If Love Were All – 3:00
# Absolutely Fabulous (სინგლის ვერსია) – 3:46
# Euroboy – 4:30
# Some speculation – 6:34
# Yesterday, When I Was Mad (სინგლის ვერსია) – 4:01
# Girls & Boys (რიო დე ჟანეიროს კონცერტიდან) – 4:55

## პერსონალი 
* ნილ ტენანტი
* კრის ლოუ

## სქოლიო 
კატეგორია:Pet Shop Boys-ის ალბომები
კატეგორია:1993 წლის ალბომები
კატეგორია:Parlophone-ის ალბომები
კატეგორია:სინთპოპ ალბომები
კატეგორია:ალბომები სტივენ ჰეიგის პროდიუსერობით
კროტალარია

**კროტალარია** () — მცენარის გვარი პარკოსანთა ოჯახისა. მრავალწლოვანი, იშვიათად ერთწლოვანი ბალახები, ბუჩქბალახები ან ბუჩქებია. 550-ზე მეტი სახეობა. 

ძირითადად გავრცელებულია აფრიკის ტროპიკებსა და სუბტროპიკებში. ერთწლოვანი ჭილის კროტალარია (), რომელიც ცნობილია — ინდური კენაფის სახელწოდებით, უძველესი სართავი კულტურაა. მეტწილად მოჰყავთ ინდოეთში, შრი-ლანკის კუნძულზე (ცეილონი), ბირმაში, ვიეტნამში, ინდონეზიაში, აგრეთვე აფრიკაში, ავსტრალიაში, ამერიკაში, ამიერკავკასიაში, მოლდოვასა და შუა აზიაში. მისი ღეროს ბოჭკოსაგან ამზადებენ თოკებს, ბაგირებს, სათევზაო ბადეებს, აშშ-ში — სპეციალური ხარისხის ქაღალდსაც.

## ლიტერატურა 
კატეგორია:პარკოსნები